אדם נוימן

אדם נוימן (באנגלית: Adam Neumann; נולד ב-25 באפריל 1979) הוא יזם ואיש עסקים ישראלי. מייסד חברת WeWork, בה כיהן בתפקיד המנכ"ל בשנים 2010–2019. הונו האישי של נוימן, מוערך נכון לאפריל 2022, בכ-1.5 מיליארד דולר ע"פ המגזין העסקי פורבס. נוימן נולד בבאר שבע, לזוג הרופאים אביבית ודורון נוימן. כשהיה בן שבע התגרשו הוריו. הוא ואחותו, הדוגמנית לעתיד עדי נוימן, עברו להתגורר בארצות הברית יחד עם אמם, לצורך התמחותה ברפואה. לאחר ארבע שנים, ב-1990, שבו לישראל וגרו בקיבוץ ניר עם, משם עברו בהמשך לכפר סבא, שם למד נוימן בתיכון. ב-1998 התנדב לקורס חובלים וסיים אותו בהצלחה, ולאחר חמש שנות שירות בחיל הים השתחרר. דודתו מצד אביו היא גליה אלבין. ב-2008 הקים נוימן עם שותפו מיגל מקלבי את "GreenDesk", חברה שהציעה שטחי עבודה משותפים "ירוקים". שנתיים לאחר מכן הם מכרו את החברה והקימו את "WeWork". מתחם העבודה הראשון שפתחה החברה היה בסוהו שבניו יורק, ובמהלך השנים הבאות נפתחו 156 סניפים ברחבי העולם, שישה מהם בישראל. בשנת 2019 נקלעה החברה למשבר. שווייה המוערך, שעמד בינואר 2019 על 47 מיליארד דולר, ירד בהמשך השנה ל-15 מיליארד דולר. בספטמבר 2019 הודיע נוימן על פרישתו מתפקיד המנכ"ל לאחר קבלת "מצנח זהב" של 1.7 מיליארד דולר מהתאגיד היפני סופטבנק בתמורה לרוב מניותיו בחברה. נוימן נשאר בחברה כמשקיף בעל החזקה מינורית. בנובמבר 2023 החברה הודיעה על פשיטת רגל וכניסה להליך פירוק צ'אפטר 11. בשנת 2020 רכש שליש ממניות חברת "גו טו גלובל" (Go To Global), העוסקת בתחבורה שיתופית. בסוף שנת 2021 החל נוימן במגעים להשקעה כספית ותמיכה כלכלית בקבוצת הכדורגל הפועל פתח תקווה, בעיקר בגלל קרבתו המשפחתית למנכ״ל המועדון אבי יחיאל (יחיאל נשוי לאחותו של נוימן, עדי). בשנת 2022 פורסם כי נוימן מתכנן להרחיב את השקעתו במועדון ואף נפגש יחד עם אבי יחיאל ועם ראש עיריית פתח תקווה רמי גרינברג, כשהם שוחחו בעיקר על עתיד המועדון. נוימן אף חילק מענקי עלייה לפלייאוף העליון לשחקני הקבוצה. ב-6 ביוני 2022 נכנס לשיתוף פעולה עם המועדון עד שנת 2025. הוא נשוי לאשת העסקים האמריקאית ממוצא יהודי, רבקה ויקטוריה פלטרו (בת דודתה של גווינת' פלטרו), ולהם שישה ילדים (כולל זוג תאומים). ב-2019 סיפרה אמו שהוא חזר בתשובה. ב-18 במרץ 2022 עלתה המיני-סדרת דרמה בשירות "אפל TV פלוס" בשם "WeCrashed", המתארת את עלייתה ונפילתה של חברת הסטארט-אפ WeWork מנקודת מבטם של נוימן ואשתו, בה דמותו מגולמת על ידי ג'ארד לטו. Reeves Wiedeman, Billion Dollar Loser: The Epic Rise and Spectacular Fall of Adam Neumann and WeWork, Little, Brown and Company, 2020 מדיה וקבצים בנושא אדם נוימן בוויקישיתוף אדם נוימן, במסד הנתונים הקולנועיים IMDb (באנגלית) אדם נוימן: איך למצוא בעיה ששווה לפתור, ריאיון ל-Inc. Magazine, באתר Youtube ענבל אורפז, רשימת קריאה, באתר TheMarker‏, 4 בנובמבר 2016 אדם נוימן ברשימת 100 המשפיעים של מגזין טיים לשנת 2018 ציפי שמילוביץ, "אני מתגעגע לישראל כל הזמן, אבל לא הייתי יכול לבנות חברה כמו WeWork בארץ", באתר "ידיעות אחרונות", 19 במאי 2019 וול סטריט ג'ורנל, ‏מריחואנה על מטוסים, מסיבות טקילה ועסקאות תמוהות ב-WeWork: לאדם נוימן הולכות ואוזלות הסיבות לחייך, באתר גלובס, 22 בספטמבר 2019 איתי אילנאי ויניב חלילי, אדם הראשון, באתר "ידיעות אחרונות", 6 בנובמבר 2019 הדס מגן, ‏ההצלחה היתה משוגעת, הנפילה מהדהדת: כך נראים החיים החדשים של אדם נוימן, באתר גלובס, 31 ביולי 2020 בהשקעה של מאות מיליונים: העסק החדש של אדם נוימן בסעודיה, באתר ישראל היום, 20 בספטמבר 2024 סופי שולמן, סופטבנק סידרה לאדם נוימן הדחה מפוארת, באתר כלכליסט, 23 באוקטובר 2019 צלי גרינברג והגר רבט, אדם נוימן משקיע 10 מיליון דולר ועובר מחללי עבודה לכלי רכב, באתר כלכליסט, 15 ביולי 2020 תומר חבז, אדם נוימן והפועל פ"ת סיכמו על שת"פ עד 2025, באתר ynet, 6 ביוני 2022 Lauren Kranc (24 במרץ 2022). "Where Rebekah Paltrow Neumann Is Now" (באנגלית). Esquire. {{cite news}}: (עזרה) גיא בן סימון, ‏אמא של אדם נוימן: "יש הפי אנד, הוא חזר בתשובה", באתר גלובס, 23 באוקטובר 2019